****

**POLI-SYNERGIES**

**Διασυνοριακές Συνέργειες για την Εξοικονόμηση Ενέργειας σε Κτίρια της ΑΣΤΥΝΟΜΙΑΣ** (**POLI-SYNERGIES)**

**Διάρκεια έργου:** Μάρτιος 2021-Μάρτιος 2023 (24 μήνες).

**Προϋπολογισμός:** Για Αστυνομία Κύπρου €910.000 (Ευρώ Εννιακόσιες Δέκα χιλιάδες μόνο).

Η υλοποίηση επιδεικτικών έργων Εξοικονόμησης Ενέργειας (ΕΞΕ) στον μεγάλο αριθμό ενεργειακά υποβαθμισμένων κτιρίων της Ελληνικής και Κυπριακής Αστυνομίας και η ανάπτυξη «κοινών συνεργειών» για την επίτευξη ΕΞΕ κατά 50% στα κτίριά τους το 2050.

Συνολικός Στόχος: Υλοποίηση επιδεικτικών έργων ΕΞΕ σε τρία (3) κεντρικά δημόσια κτίρια των Αστυνομιών με μεγάλη επισκεψιμότητα. Η Πράξη στοχεύει σε επίτευξη «συνεργειών», ώστε να αναπτυχθούν «κοινά» διαδραστικά πρότυπα - πρακτικές που θα

ευαισθητοποιήσουν τα στελέχη των Αστυνομιών/τους πολίτες και θα βελτιώσουν την περιβαλλοντική τους συνείδηση στην περιοχή.

Οι κτιριακές υποδομές αποτελούν σημαντικό καταναλωτή ενέργειας και συμβάλλουν στο συνολικό ενεργειακό κόστος για τις δύο Αστυνομίες, Ελλάδας και Κύπρου. Η ενσωμάτωση σύγχρονων τεχνολογιών ΕΞΕ σε κτίρια των δύο Αστυνομιών, Ελλάδας και Κύπρου θα συμβάλει στη μείωση του κόστους και ανθρακικού αποτυπώματος και θα αποτελέσει παράδειγμα για το μέσο Έλληνα και Κύπριο πολίτη που συναλλάσσεται με την Αστυνομία.

Αφορά μία σύμπραξη των πιο κάτω Τριών (3) Εθνικών Αρχών / Δικαιούχων:

1) Κέντρο Ανανεώσιμων Πηγών και Εξοικονόμησης Ενέργειας- ΚΑΠΕ

2) Αρχηγείο Ελληνικής Αστυνομίας- ΕΛ.ΑΣ.

3) Αστυνομία Κύπρου- Α.Κ





Οι Τρεις (3) Εθνικές Αρχές / Δικαιούχοι:

-Σχεδιάζουν ένα κοινό πλαίσιο συνεργειών για τη εφαρμογή «Κατάλληλων Πρακτικών» για την ενίσχυση της ΕΞΕ στις δημόσιες κτιριακές υποδομές των Εθνικών Αρχών.

-Δημιουργούν συνεργατικές δράσεις που θα δημιουργήσουν «κουλτούρα περαιτέρω συνεργασίας» στις δύο Αρχές, καθώς αυτές θα ανταλλάξουν τεχνογνωσία και θα εφαρμόσουν μαζί το σχέδιο για την ενσωμάτωση έξυπνων και ενεργειακά αποδοτικών τεχνολογιών στις κτιριακές τους υποδομές μέχρι το 2050.

****Ώριμα Επιδεικτικά έργα στα ακόλουθα τρία (3) εμβληματικά κτίρια των Αστυνομιών Ελλάδας και Κύπρου:

1. Αστυνομικό Μέγαρο Χανίων, ΕΛ.ΑΣ
2. Αστυνομικός Σταθμός Αγίας Νάπας, ΑΔΕ Αμμοχώστου
3. Αστυνομικός Σταθμός Λακατάμειας, ΑΔΕ Λευκωσία

Τα πιο πάνω κτίρια έχουν επιλεγεί καθότι:

1. α) Διαθέτουν καθαρό νομιμοποιητικό υπόβαθρο, β) διατίθενται τα πλήρη τεχνικά στοιχεία, γ) έχουν επιλεγεί ξεκάθαρο μίγμα παρεμβάσεων.

2. Συμβάλλουν εμπράκτως τη «συνεργατική» επίτευξη του στόχου της ΕΞΕ κατά 50% στα κτίρια των Αστυνομιών Ελλάδας και Κύπρου έως το 2050.

3. Βρίσκονται σε κεντρικά σημεία, εξασφαλίζοντας μεγάλη προβολή σε πολίτες/επισκέπτες.

4. Εφαρμόζονται καινοτόμες τεχνολογίες που θα λειτουργήσουν ως πρότυπο καλής πρακτικής και για τους εργαζόμενους σε αυτά, οι οποίοι θα διαπιστώσουν άμεση βελτίωση της άνεσης που απολαμβάνουν κατά την εργασία.

5. Συμβάλουν μέσω του ρόλου της Αστυνομίας ως «κρίσιμο μοχλό» διάδοσης των ωφελειών της ΕΞΕ σε κάθε πολίτη.







****

Συγκεκριμένα, στον Αστυνομικό Σταθμό Αγίας Νάπας και Αστυνομικό Σταθμό Λακατάμειας, θα γίνουν οι ακόλουθες επεμβάσεις:

* Αντικατάσταση εσωτερικού φωτισμού στα κτίρια με αντίστοιχο τεχνολογίας LED Εξοικονόμησης Ενέργειας
* Τοποθέτηση Εξωτερικής Θερμομόνωσης και Θερμομόνωσης Δώματος
* Αντικατάσταση όλων των Κουφωμάτων με Νέα Ενεργειακά
* Δημιουργία Επιδεικτικού Εργαστηρίου
* Ενεργειακά Πιστοποιητικά και Αποτίμηση Λειτουργίας των Επιδεικτικών Έργων Εξοικονόμησης Ενέργειας στα Κτίρια της Αστυνομίας Κύπρου σε Αμμόχωστο & Λευκωσία με βάσει τα μετρητικά δεδομένα.

Θα γίνει αποτίμηση της λειτουργίας των έργων στα 3 κτίρια μέσω έκδοσης ΠΕΑ και στοιχείων προερχόμενων από σύγχρονα μετρητικά συστήματα.

Μέσα σε αυτό το πλαίσιο, έχουν προγραμματισθεί συνεργατικές δράσεις δημοσιότητας & πληροφόρησης όπως Υλικό Δημοσιότητας, Σεμινάρια, Συνέδρια, Ιστοσελίδα, Βίντεο, Κοινωνικά Μέσα.

